Per Midtstigen

Per Håvard Midtstigen (1953–2025) var en norsk folkemusiker bosatt i Stange og en tidligere skøyteløper.

 Musiker 
Hans hovedinstrument var fløyte (sjøfløyte og blikkfløyte), i tillegg spilte han instrumenter som torader og munnspill. Han vant Spellemannprisen 1977 i klassen folkemusikk/gammaldans for I heitaste slåtten sammen med Ånon Egeland. Sammen med Steinar Ofsdal gjennomførte han i 1970- og 1980-årene et prosjekt for å bevare den norske sjøfløytetradisjonen som var i ferd å dø ut sammen med de eldre utøverne av instrumentet. De to vant også Spellemannprisen 1989 i klassen folkemusikk/gammaldans for albumet Sjøfløyta. Midtstigen har vunnet landskappleiken i fløytespill flere ganger.

 Utgivelser 
 I heitaste slåtten, med Ånon Egeland, Grappa Musikkforlag LP 1977; Heilo/Grappa CD HCD7071 1999
 Norske strøk, med Ånon Egeland, Grappa Musikkforlag, HK7014, 1982
 Sjøfløyta, med Steinar Ofsdal, Slager Records HLP 77038, 1989; HCD 77038 1995
 Håslåtten Taragot records, 2019

 Utmerkelser 
 Spellemannprisen 1977 i klassen folkemusikk/gammaldans for I heitaste slåtten sammen med Ånon Egeland.
 Nominert til Spellemannprisen 1982 i klassen folkemusikk for Norske strøk sammen med Ånon Egeland.
 Spellemannprisen 1989 i klassen folkemusikk/gammaldans for Sjøfløyta sammen med Steinar Ofsdal.

 Skøyter 
Midtstigens beste distanse på skøyter var 500 meter, med en personlig rekord på 40,1 satt på Gol 26. februar 1977, og gikk for Hamar Idrettslag.

Han deltok i sprint-NM på skøyter fem ganger (en gang i junior og fire ganger i senior) og tre ganger (to ganger i junior og en gang i senior) i allround-NM på skøyter i 1970-årene.
 Sesong  Sprint-NM  Allround-NM  Klasse 1971/72  Ikke deltatt.  27.-plass  Junior 1972/73  11.-plass  11.-plass 1973/74  13.-plass  Ikke deltatt.  Senior 1974/75  11.-plass  25.-plass 1975/76  Ikke deltatt.  Ikke deltatt. 1976/77  18.-plass  Ikke deltatt. 1977/78  20.-plass  Ikke deltatt.

 Personlige rekorder 
 Distanse  Tid  Dato  Sted 500 m  40,1  26. februar 1977  Gol  m  1.22,2  15. januar 1978  Romedal   m  2.09,7  27. februar 1977 Gol  m  4.42,6  25. februar 1973 Hamar  m  8.02,6  26. februar 1977 Gol  m  17.25,5  16. februar 1975 Romedal

 Familie 
Midtstigen var far til journalisten Mari Midtstigen.

 Referanser 

 Eksterne lenker 



Kategori:Norske folkemusikere
Kategori:Norske fløytister
Kategori:Norske skøyteløpere
Kategori:Vinnere av Spellemannprisen
Kategori:Skøyteløpere for Hamar Idrettslag
Kategori:Personer fra Hamar kommune
Kategori:Artikler i skøytesportprosjektet